****

**ОУ”ВАСИЛ ЛЕВСКИ”-с.ЯБЪЛКОВО,общ.ДИМИТРОВГРАД**

**ул. ”Васил Левски” №24; email: info-2602016@edu.mon.bg**

**УТВЪРДИЛ!**

**ДИРЕКТОР: П**

**( Десислаа Джангозова)**

**СТРАТЕГИЯ ЗА РАЗВИТИЕ**

**НА**

**ОСНОВНО УЧИЛИЩЕ „ВАСИЛ ЛЕВСКИ“, СЕЛО ЯБЪЛКОВО**

**ЗА ПЕРИОДА 2024 – 2029 ГОДИНА**

**Стратегията за развитие на училището за периода 2024/2029 година е одобрена от Обществения съвет (Протокол № 1 /26.09.2024г.), приета е с Протокол № 1 /27.09.2024г. от заседание на Педагогическия съвет и е утвърдена със Заповед № 58 /10.10.2024 г. на директора на училището.**

СЪДЪРЖАНИЕ

Въведение

1. ОБЩИ ПОЛОЖЕНИЯ

1.1 Нормативна основа

1.2 Принципи

2. АНАЛИЗ НА СЪСТОЯНИЕТО НА ОБРАЗОВАТЕЛНАТА ИНСТИТУЦИЯ И НА ВЪНШНАТА СРЕДА

2.1 История и статут

2.2 Анализ на състоянието на училището

3. МИСИЯ

4. ВИЗИЯ

5. ЦЕЛЕПОЛАГАНЕ

5.1 Стратегически цели

5.2 Оперативни цели

6. АДМИНИСТРИРАНЕ

7. МЕРКИ

ВЪВЕДЕНИЕ

Стратегията за развитието на Основно училище „Васил Левски“ село Ябълково очертава развитието на училището в периода от 2024 до 2027 година. Разработена е в съответствие със стратегическите документи на МОН и Република България. Определени са мисията и визията за развитието на училището, конкретизирани са стратегическите и оперативни (специфични) цели, очертани са основните приоритети и мерките и действията за тяхното реализиране в посочения период.

Планът за изпълнение на стратегията е организиран по приоритетни области и специфични цели, осигуряващи постигането на основната цел на стратегията и съответните дейности и конкретните мерки и инструменти за тяхното реализиране.

С реализирането на стратегията се цели удовлетворяване на очакванията на всички участници в образователния процес:

1. Ученици – създаване на оптимално условия за обучение, възпитание и развитие на всеки един ученик съгласно индивидуалните му особености и потребности.
2. Родители – удовлетворяване на очакванията за осигуряване на съвременна образователна среда предлагаща благоприятна среда за развитие и постигане на по-високо качество и резултати от училищното образование.
3. Педагогически специалисти – формиране у преподавателите нагласа за непрекъснато саморазвитие, способност за вдъхновяване на учениците. Успешните и вдъхновяващи преподаватели са преди всичко професионалисти, които приемат отговорностите и предизвикателствата на работата си изключително сериозно.
4. Общество – изграждане у учениците на социално-значими жизнени ценности, професионално-личностни компетенции, които да отговарят на потребностите на обществото. Затвърждаване на училищната институция като такава даваща стабилна подготовка на своите ученици по отделните учебни дисциплини.

1.1 НОРМАТИВНА ОСНОВА

Стратегията за развитие на училището се основава на приоритетите, целите и стандартите, заложени в следните референтни документи:

- Конституция на Република България;

- Закон за предучилищното и училищното образование;

- Подзаконовите нормативни актове в областта на предучилищното и училищно образование;

- Стратегическа рамка за образованието, обучението и ученето на МОН за периода 2021-2030 г.;

- Стратегия за възпитателната работа в образователните институции за периода 2019-2030.;

- Ключовите компетентности в Европейската референтна рамка - Личностна компетентност, социална компетентност и компетентност за придобиване на умения за учене; Гражданска компетентност;

- Стратегия за развитие на образованието на Облат Хасково 2022 г. - 2027 г.

- Конвенция на ООН за правата на Детето;

- Закон за закрила на Детето;

В съответствие с посочените по-горе документи в центъра на образователния процес, възпитанието и социализацията в общността се поставя детето с неговите интереси и потребности.

1.2 ПРИНЦИПИ

1. Равен достъп до качествено образование и приобщаване на всеки ученик към мисията и визията за развитие на училището.

2. Индивидуален подход към всеки ученик и повишаване на мотивацията му за работа.

З. Равнопоставеност и недопускане на дискриминация.

4. Приемственост — съхранение и развитие на българските традиция за гарантиране на последователност и устойчивост при прилагане на училищните политики.

5. Хуманизъм, толерантност и отговорност.

6. Съхраняване на културното многообразие и приобщаване чрез българския език.

7. Иновативност и ефективност в педагогическата работа чрез използване на нови подходи, мерки и дейности за постигане на заложените в стратегията цели.

8. Прозрачност на управлението и предвидимост в развитието на училищното образование.

9. Партньорство и активно взаимодействие всички заинтересовани страни за постигане на целите и задачите на образователната институция.

10. Гарантиране правото на свободен избор на всеки участник в образователния процес.

11. Прозрачност и популяризиране на мерките и резултатите от работата на училището, измеримост, отчетност и устойчивост на резултатите.

2. АНАЛИЗ НА СЪСТОЯНИЕТО НА ОБРАЗОВАТЕЛНАТА ИНСТИТУЦИЯ И НА ВЪНШНАТА СРЕДА

2.1 История и статут

В статистиката на училищата в Княжество България за 1896/97 г., стр. 342 е посочено, че в с. Алмалий (Ябълково) има училище от 1839 г. , през 1848 г. е построена първата училищна сграда, която се е помещавала в църковния двор. От 1848 до 1869 година училището се определя като светско, а не килийно. В периода 1869 – 1873 г. училището е мебелирано “по европейски” с удобни 3-4 местни чинове и снабдено с глобуси, сметала, карти и картини. През този период в училищната сграда наричана „Славянски дом“ два пъти /1969 и 1971г./ е била срещата между Васил Левски и сподвижниците на тайния революционен комитет. След Освобождението – 1879 г. е построена учебна сграда извън двора на църквата, която е разрушена след земетресението през 1928г. На същото място е построена нова сграда, в която днес се помещава детската градина в селото. През 1926 г. се построява новата сграда на прогимназията, 1930 г. – сграда за начално училище. Учебните занятия се водят в две учебни сгради: Начално – “Климент Охридски”, Прогимназия – “Васил Левски”. През учебната 1962/63 година се обединяват двете училища в едно - ОУ “Васил Левски“. През осемдесетте години на ХХ век коренно се променя външния и вътрешен вид на училището. За 150 годишния юбилей на училището материалната база е осъвременена.

Високи степени на признание към училището през годините: 1957 г.- орден “Кирил и Методий” ІІ степен и 1989 г.- орден “Кирил и Методий” І степен.

От 2009 г. училището е включено в списъка на средищните училища, в него се обучават деца от селата: Скобелево, Сталево, Горски извор и Каснаково.

2.2 SWOT АНАЛИЗ

|  |  |
| --- | --- |
| Вътрешни фактори | Външни фактори |
| Силни страни | Възможности |
| -Стремеж към осигуряване на качествено образование за всички ученици в училището чрез съчетаване на традиционни и иновативни методи на преподаване, ориентирани към придобиване на компетентности.  -Предоставя се подкрепа за личностното развитие и усъвършенстване на учениците чрез всички предвидени възможности – допълнително обучение и консултации, занимания по интереси, преодоляване на обучителните затруднения, кариерно ориентиране, психологическа подкрепа, логопедична работа, ресурсно подпомагане.  -Осигурена е възможност за включване в целодневна организация на учебния ден на учениците от начален и прогимназиален етап.  -Училището е важна част от живота на общността и е средище за запазване на българската идентичност, история и култура, представени чрез отбелязване на чествания, празници и чрез съхраняване на ритуали.  -Насърчава се здравословния живот и активния спорт и се създават условия за прилагането им в училището.  -Училището развива ученическото самоуправление и партньорствата – активно си сътрудничи с обществения съвет, институциите и неправителствени организации.  -Чрез планирането на вътрешноинституционална квалификация и обучения от външни организации се дава възможност за постоянното усъвършенстване на педагогическите специалисти в училището.  -Предвиждат се средства от издръжката на бюджета на училището и се привлича допълнително финансиране по национални програми и проекти за осигуряване на постоянното модернизиране на физическата среда.  -Въвеждането на нови технологии с цел свободен и равен достъп до информацията.  -Ефективно се реализират дейностите по Механизма за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст и недопускане на отпадане на ученици през предходните години.  -Осъществява се системен контрол върху всички аспекти от дейността на училището.  -Комуникацията с родителите се извършва чрез ползване на разнообразни канали.  -Дейностите се популяризират в местните медии и социалните мрежи. | -Превръщане на училището в културно средище за общността.  -Осигуряване на възможности за изява на учениците чрез популяризиране и включване в различни инициативи и състезания на училищно, регионално и национално ниво.  -Популяризиране на добри модели и постижения на учениците и педагогическите специалисти.  -Използване на разнообразни възможности, включително по програми и проекти, за продължаваща квалификация на педагогическите специалисти.  -Мотивиране на учителите за квалификация и промяна на методите на преподаване за диференциация на преподаването и ориентиране към потребностите на учениците.  -Намаляване на агресията и неприемливото поведение на учениците чрез участие в инициативи.  -Използване на техниките и технологиите за мотивиране и привличане на учениците.  -Развитие на нови партньорства със заинтересовани страни. Привличане на успешни бивши ученици в подкрепа на училищни каузи.  -Сътрудничество с институциите, осигуряващи подкрепа за личностно развитие, в това число и кариерно ориентиране.  -Повишаване на социалната отговорност на училището чрез активно включване в каузи на учениците, педагогическите и непедагогическите специалисти.  -Мотивиращо използване на системата за оценяване на постигнатите резултати от труда на педагогическите специалисти и допълнителното материално стимулиране на педагогическия и непедагогическия персонал.  -Подобряване на образователната среда чрез участие в различни национални програми и проекти, както и чрез дейностите по инвестиционните проекти и процедури в План за възстановяване и устойчивост.  -Поетапно изграждане на елементите на достъпна архитектурна среда. |
| Слаби страни | Опасности и рискове |
| -Висока средна възраст на педагогическия колектив.  -Трудно прилагане на нови методи на преподаване.  -Недостатъчни умения на част от учителите за използване и създаване на дигитално учебно съдържание.  -Непостоянните резултати от външните оценявания на учениците.  -Затруднена комуникация между участниците в образователния процеса – ученици, учители и родители и недостатъчната им ангажираност с проблемите в училище.  -Недостатъчна заинтересованост на част от родителите, които работят в чужбина.  -Допускане на голям брой отсъствия по уважителни и неуважителни причини от учениците.  -Липса на достъпна архитектурна среда. | -Намаляване на броя на учениците вследствие на демографски процеси и миграция.  -Постоянно увеличаващата се средна възраст на педагогическите специалисти в училището.  -Спад на мотивацията и амбицията на учениците.  -Недостатъчен авторитет на професията „учител“ за част от учениците и родителите им.  -Слаба заинтересованост на част от родителите от образованието на децата им и от осъществяваните дейности и инициативи в училището.  -Увеличаване на броя на учениците, които се отглеждат от роднини или в непълни семейства. |

Извършеният SWOT анализ показа, че въпреки подобряващата се материална среда продължаващата квалификация на педагогическите специалисти и усъвършенстване на методите на преподаване, съществуват възможности за повишаване на качеството на осъществяваното образование и предоставяната подкрепа за личностно развитие на учениците. Изграждането на сплотена училищна общност ще повлияе положително на проблеми, свързани с мотивацията, екипната работа, отсъствията, образователните резултати. Нормативната уредба посочва родителя като равностоен участник в образователния процес, но все още привличането и ефективното сътрудничество с част от родителите е предизвикателство пред екипа. Успешен подход за решаване на възникващите проблеми е търсенето на сътрудничество в училището и извън него със заинтересованите страни и обществените организации.

3. МИСИЯ

Динамиката на обществения живот и интензивността на темповете, с които се променят технологиите, поставят пред училището редица предизвикателства. За справянето с тях е необходимо всеки човек да притежава базова и функционална грамотност в областта на четенето, математика, природните науки и технологиите, както и умения за критично мислене и изразяване на аргументирано мнение. Необходими качества на личността за реализация ще са и етично поведение, приемане на различията, отговорно поведение, лидерство, инициативност и комуникативност.

Мисията на ОУ „Васил Левски” е да осигури висококачествена общообразователна подготовка на учениците, основана на съвременните достижения на науката и на традициите в обучението, както и на общочовешките ценности. Това ще им осигури успешна реализация на пазара на труда, ще им предостави възможности за продължаване на образованието във висше училище и ще бъдат подготвени да се адаптират към непрекъснато променящата се среда.

За осигуряването на висококачествена подготовка са необходими мотивирани и висококвалифицирани педагогически специалисти, които използват интерактивни методи, активно взаимодействат с участниците в образователния процес и персонализират учебното съдържание за по-високи резултати.

Ценностите на ОУ „Васил Левски“ са:

Осигуряване на качество на основното образование и обучение посредством равни възможности за всички ученици; Атмосфера на уважение, доверие и партньорство между участниците в образователния процес; Диалогичност и прозрачност в управлението; Чувствителност към проблемите на подрастващото поколение и индивидуалните потребности на всеки ученик; Запазване на традициите;

4. ВИЗИЯ

ОУ „Васил Левски“ ще продължи да съществува като основно училище предлагащо образование в два етапа на обучение на основна степен на образование — начален и прогимназиален. Ще се отличава със стабилно и устойчиво развитие, ще се утвърждава като модерно конкурентноспособно училище, осъществяващо подкрепа за личностното развитие на децата и учениците, осигуряващо качествено образование, със съвременни технологии и интерактивни методи на преподаване; училище, което ангажира, насърчава и подкрепя всяка отделна личност да получи образование, да прилага усвоените компетенции на практика, да развие своите заложби, съответстващи на потребностите на съвременния живот; училище, в което непрекъснато се усъвършенстват професионалните умения на педагогическите специалисти, и е обособена общност от ученици, учители и родители, която участва активно за просперитета на институцията.

5. ЦЕЛЕПОЛАГАНЕ

5.1 Стратегически цели

Стратегическите цели на ОУ „Васил Левски” произтичат от:

-приетите европейски стратегически документи и програми; ключови компетентности съгласно Европейската референтна рамка; приетите национални, областни и общински стратегии за развитие на средното образование; приетите нормативни актове за развитие на средното образование; - приетият закон за предучилищното и училищното образование; - приетите държавни образователни стандарти.

Основни стратегически цели в съответствие с чл. 6 от Наредба № 16/ 08.12. 2016 г. за управлението на качеството в институциите:

Изграждане на висок обществен имидж чрез превръщане на училищната институция в образователно-възпитателен център с оптимални условия за удовлетворяване на растящото многообразие от социални, образователни и културни потребности в развитието на всяко дете чрез:

Стратегическа цел 1: Повишаване на качеството и ефективността на предоставеното образование, включващо обучение, възпитание, социализация и подкрепа за личностно развитие на децата и учениците. Ученикът да бъде пълноправен партньор и активна страна в образователния процес.

Стратегическа цел 2: Подобряване на индивидуалния напредък на всяко дете и ученик по отношение на неговите образователни резултати.

Стратегическа цел З: Организационно развитие на училището.

5.2 ОПЕРАТИВНИ ЦЕЛИ

Цел 1:Повишаване на качеството на предоставяното образование, формиране и развитие на ключовите компетентности и на умения за живот и работа в променяща се среда.

Дейности: Ориентация на осъществяваното образование към придобиването на ключови компетентности; Повишаване на резултатите от обучението на учениците;

Подобряване на резултатите на училищно ниво на националните външните оценявания в IV и VII клас ;Осигуряване на възможност на учениците за участие в олимпиади и състезания; Осигуряване на целодневна организация на учебния ден за учениците в начален и прогимназиален етап.

Цел 2: Осигуряване на условия за подкрепа и личностна изява на учениците

Дейности: Насочване на осигуряваната подкрепа към специфичните образователни потребности на учениците; Предоставяне на възможност за изява на учениците чрез включване в различни дейности по интереси; Подкрепа на талантливи ученици за изява; Осигуряване на качествено допълнително обучение на нуждаещите се ученици; Осигуряване на условия за физическа активност и участие в спортни дейности; Кариерно консултиране на учениците при завършването на степен или етап; Създаване на подкрепяща среда и подобряване на достъпността на архитектурна среда.

Цел 3: Осигуряване на квалификация на педагогическите специалисти, подпомагаща адаптацията им към промените в училищното образование.

Дейности: Включване на педагогическите специалисти в обучения за активни методи на преподаване; Обучения за подобряване на дигиталните компетентности; Квалификация на педагогическите специалисти за прилагане на иновативни методи на преподаване; Обучение за проблемно базирано преподаване.

Цел 4: Прилагане на иновации в осъществяваните образователни дейности и изграждане на съвременна среда

Дейности: Въвеждане на иновативни педагогически практики за повишаване на осъществяваното образование; Прилагане на иновативни методи за придобиване на умения за професионална и житейска реализация; Осъществяване на партньорства с училища, развиващи и прилагащи иновации; Изграждане на иновативна физическа среда и адаптирането ѝ към прилагането на иновативни методи.

Цел 5: Модернизиране на средата, техниките, технологиите и използваните дигитални ресурси.

Дейности: Модернизиране на средата в съответствие със съвременните изисквания и потребности на новото поколение; Оборудване на класните стаи и кабинети за прилагане на дигитални ресурси в обучението и внедряване на нови дигитални технологии; Модернизиране на спортната инфраструктура на училището; Изграждане на STEM център и STEM кабинети чрез уастие по програми и проекти за модернизиране на физическата среда в училище.

Цел 6: Превенция и намаляване на агресията и тормоза, недопускане на дискриминация и форми на неприемливо поведение от учениците.

Дейности: Оказване на психологическа и педагогическа подкрепа за учениците и родителите; Включване на учениците в дейности за намаляване на агресията и тормоза и недопускане на дискриминация; Споделяне на успешните училищни политики за превенция и намаляване на агресията и тормоза и недопускане на дискриминация.

Цел 7: Създаване на сплотена училищна общност и развитието ѝ във времето.

Дейности: Подобряване на взаимодействието с родителите и привличането им като активен участник в образованието на децата им; Изграждане на активен ученически съвет; Ефективно сътрудничество с обществения съвет; Осъществяване на партньорства с неправителствени организации и културни институции.

Цел 8: Гражданско, здравно и екологично възпитание и дейности за устойчиво развитие.

Дейности: Обучение, ориентирано към формиране на знания и умения за здравното образование и здравословното хранене; Обучение по безопасно движение по пътищата и за защита от пожари, бедствия и извънредни ситуации; Изграждане на екологична култура и навици за разделно събиране на отпадъци; Придобиване на компетентности за прилагане на принципите за устойчиво развитие;

6. АДМИНИСТРИРАНЕ

Постигането на стратегическите и оперативните цели за е обвързано с приемането и гласуването на педагогически съвет на План за действие към стратегията, включващ дейности за постигане на целите от стратегията за развитие на институцията, отговорните лица и сроковете, необходимите ресурси, показателите за измерване на постигането на целите, заложени в стратегията /чл. 10 от Наредба № 16/08.12.2016 г. за управлението на качеството в институциите/.

Очакваните резултати са обвързани с редица съпътстващи процеси в хода на реформата в образователната система в България, което ги прави трудно предвидими. Те се превръщат в желано състояние, което ангажира всеки представител на образователната институция с поемане на конкретна отговорност за всяка една от дейностите, залегнали в плана.

Мониторингът по изпълнение на предвидените в плана дейности е приоритет на ръководството на училището с активното участие на обществения съвет като орган за граждански контрол

7. МЕРКИ

1.С приоритет при изпълнение на дейностите се извежда мотивацията на целия екип от заинтересовани страни за постигане на общата стратегическа цел, обвързана с повишаване качеството на образованието.

2.Запознаване на екипа с промените в нормативната уредба. Това е процес от изключителна важност за реализиране на дейностите в оперативните цели и гарантира пряка ангажираност на лицата в него.

З. Актуализация на вътрешно-институционалните актове и изготвянето на нови правилници и процедури съгласно целите на Закона за предучилищното и училищното образование, Държавните образователни стандарти, националните и европейски стратегически документи, както и политиките на местната власт в областта на образованието.

4. Актуализиране на учебни планове и програми и разработване на авторски в зависимост от интересите, способностите и компетентностите на учениците и удовлетворяване на техните потребности.

ЗАКЛЮЧИТЕЛНИ БЕЛЕЖКИ

Настоящата стратегия отразява амбиция за развитие и усъвършенстване на образователно-възпитателната и другите дейности в ОУ ”Васил Левски” през следващите 3 години. При определяне на приоритетите, включени в настоящата стратегия, водещо е разбирането, че развитието на образователната система има за основна цел формирането на свободна и творческа личност, чиято социална функция е интегриране в обществото и участие в неговото обновяване и промяна. В Стратегията са залегнали съвременни научни постановки и тенденции в развитието на образованието в национален и световен мащаб. С реализиране на набелязаните дейности колективът на училището ще може адекватно да отговаря на стратегията за бъдещето на българското образование.

Изготвил:…………………….

Десислава Джангозова